ตอนแรกก็คิดว่าเป็นปกติ ที่จะมีเวลาที่รู้สึกแย่บ้าง อารมณ์ดิ่งๆแต่หลังๆมา เริ่มมองว่า อยากตาย ไม่อยากอยู่ รู้สึกว่าความตายเป็นเรื่องปกติ+ เพิ่งอกหักมาเดือนกว่า มันเลยยิ่งจัดการกับความรู้สึกแบบนี้ยากขึ้นอีกเริ่มกลัวตัวเอง กลัวว่าจะทำอะไรแบบไม่คิด ห่วงแม่ค่ะ แต่มันก็มีความคิดที่รู้สึกว่าอยากนอนแบบไม่ตื่นมาเจออะไรแล้วได้มั้ย มันเหนื่อย มันไม่มีค่า นอนก็นอนไม่หลับ พอต้องตื่นก็ไม่อยากตื่น ไม่อยากลุกขึ้นมาทำอะไรมันยังปกติมั้ยคะ มันจะลดความคิดแบบนี้ได้ยังไงบ้าง
สวัสดีค่ะ ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไปการอกหักหรือต้องพรากจากคนที่รักก็เป็นสาเหตุหลักที่ทำให้มีภาวะซึมเศร้าได้แต่หากมีภาวะซึมเศร้าติดต่อกันเกิน 2 อาทิตย์ ร่วมกับมีความคิดอยากฆ่าตัวตาย พฤติกรรมการกินการนอนเปลี่ยนแปลง ไม่ไปเรียน ไม่ไปทำงาน อันนี้จะจัดว่าเป็นโรคซึมเศร้า ควรไปพบจิตแพทย์เพื่อรับการประเมินภาวะทางจิต หากแพทย์พบว่ามีโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป พยายามนึกถึงคนที่เรารักและรักตัวเองไว้มากๆค่ะ